《送王以贞主簿亲老归养》
明代·王汝玉

圣朝推孝治，之子去宁亲。恋阙丹心切，还家綵服新。

山经秣陵晚，门掩若溪春。今古重荣养，如君有几人。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。